இந்நிலையில், பா.ஜ.க தேசியத் தலைவர் அமித் ஷா பொதுக்கூட்டம் ஒன்றில் கலந்துகொள்வதற்காக மேற்குவங்க மாநிலத் தலைநகர் கொல்கத்தா சென்றார். அங்கு பேசிய அவர், ``தேசிய குடிமக்கள் பதிவேடு விவகாரத்தை மம்தா திசை திருப்புகிறார். மம்தாவுக்கு மட்டுமே நாங்கள் எதிரி, வங்க மொழி பேசும் மக்களுக்கு நாங்கள் எதிரி இல்லை" எனப் பேசினார். முன்னதாக அமித் ஷாவின் மேற்குவங்க வருகையை எதிர்க்கும் விதமாகத் தமிழகத்தில் செய்ததுபோல் திரிணாமுல் காங்கிரஸ் கட்சியினரும் #GoBackModi, #GoBackAmitshah, #GoBackBJP முழக்கங்களை ட்ரெண்ட் ஆக்கினர்.